CELEX: 62016TN0671
Language: fi
Date: 2016-09-20 00:00:00
Title: Asia T-671/16: Kanne 20.9.2016 – Villeneuve v. komissio

14.11.2016   
            
            
               FI
            
            
               Euroopan unionin virallinen lehti
            
            
               C 419/52
            
         Kanne 20.9.2016 – Villeneuve v. komissio
   (Asia T-671/16)
   (2016/C 419/69)
   Oikeudenkäyntikieli: ranska
   
      Asianosaiset
   
   
      Kantaja: Vincent Villeneuve (Montpellier, Ranska) (edustaja: asianajaja C. Mourato)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan avoimen kilpailun EPSO/AD/303/15 (AD7) valintalautakunnan 5.11.2015 tekemän päätöksen, joka koskee kantajaa,
            
         
               —
            
            
               velvoittamaan vastaajan korvaamaan oikeudenkäyntikulut unionin yleisen tuomioistuimen työjärjestyksen 134 artiklan mukaisesti.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste, joka perustuu perusteluvelvollisuuden loukkaamiseen, koska riidanalaisessa päätöksessä ei väitetysti selitetä syitä, joiden vuoksi kantajan työkokemus kilpailun alalla ei ole riittävä, jotta hänen hakemuksensa olisi voitu hyväksyä kilpailun seuraavaan vaiheeseen.
            
         
               2)
            
            
               Toinen kanneperuste, joka perustuu kilpailun valintalautakunnan tekemään ilmeiseen arviointivirheeseen, koska sen tarkistaminen, että hakijalla on kilpailun alalla vaadittu vähimmäistyökokemus, joka valintalautakunnan on ensimmäiseksi tehtävä, ei voi kantajan mukaan koskea sitä, onko tämä työkokemus riittävä avoimena olevaa virkaa varten ja tässä yhteydessä vahvistettuja valintakriteerejä varten, koska hyväksymisedellytysten tarkistamisen vaihe jatkuu kilpailun myöhemmissä vaiheissa.
            
         
               3)
            
            
               Kolmas kanneperuste, joka perustuu henkilöstösääntöjen 27 artiklan ja 29 artiklan 1 kohdan ja niiden liitteessä III olevan 5 artiklan sekä avoimiin kilpailuihin sovellettavien yleisten täytäntöönpanosäännösten 2.3 ja 2.4 kohdan rikkomiseen ja menettelyvirheeseen sekä niistä seuranneeseen ilmeiseen arviointivirheeseen.
            
         
               4)
            
            
               Neljäs kanneperuste, joka perustuu sen periaatteen loukkaamiseen, jonka mukaan hakijat ovat yhdenvertaisia tutkintoihin perustuvassa valinnassa.